b'\n_START_ARTICLE_\nGrb Finske\n_START_PARAGRAPH_\nFinski grb predstavlja leva s krono na rde\xc4\x8di podlagi. Sprednja desna okon\xc4\x8dina leva je odeta v oklep in v roki dr\xc5\xbei me\xc4\x8d in z zadnjimi okon\xc4\x8dinami stoji na sablji. Grb je bil ustvarjen okrog leta 1580.\n_START_SECTION_\nLev v nordijski heraldiki\n_START_PARAGRAPH_\nLev se v heraldiki pojavlja po ve\xc4\x8dini zahodne Evrope in nekatere dr\xc5\xbeave si ga lastijo kot narodni simbol. V nordijski heraldiki je leva mo\xc4\x8d prvi\xc4\x8d najti na danskem grbu v drugi polovici 12. stoletja._NEWLINE_V 13. stoletju je \xc5\xa0vedsko Kraljestvo zajemalo ve\xc4\x8dji del Finske. V tem obdobju so se na obmo\xc4\x8dju severne Evrope prvi\xc4\x8d pojavili grbi. Prva znana uporaba leva kot simbol na \xc5\xa0vedskem je najdena na kraljevem pe\xc4\x8datu Erika Knutssona (ki je umrl leta 1216) in Erika Erikssona (1216-50), ki sta upodobila na svojih pe\xc4\x8datih dva in tri leve. Prvi kralj iz dru\xc5\xbeine Folkunga, Valdemar Birgersson (1239-1302), je prav tako na svojem pe\xc4\x8datu imel upodobljene tri leve.'